Source: https://www.riigiteataja.ee/akt/12761635?tegevus=salvesta-link
Timestamp: 2020-05-31 04:20:03+00:00
Document Index: 195288

Matched Legal Cases: ['§ 11', '§ 11', '§ 2', '§ 11', '§ 3', '§ 4', '§ 5', '§ 11', '§ 11', '§ 6', '§ 7', '§ 8', '§ 9', '§ 10', '§ 11', '§ 11', '§ 12', '§ 11', '§ 121']

Kalastuskaardi vorm ja andmise kord, harrastuspüügi andmete esitamise kord ja vorm ning püügiandmete esitamise tähtaeg, harrastuspüügiõiguse eest tasumist tõendavale dokumendile kantavatele andmetele esitatavad nõuded ning harrastusliku kalapüügiõiguse tasu – Riigi Teataja
Kalastuskaardi vorm ja andmise kord, harrastuspüügi andmete esitamise kord ja vorm ning püügiandmete esitamise tähtaeg, harrastuspüügiõiguse eest tasumist tõendavale dokumendile kantavatele andmetele esitatavad nõuded ning harrastusliku kalapüügiõiguse tasu
Vastu võetud 22.02.2005 nr 11
RTL 2005, 28, 387
jõustumine 13.03.2005
17.02.2006 nr 12 (RTL 2006, 19, 330) 26.02.2006
4.12.2006 nr 70 (RTL 2006, 87, 1598) 17.12.2006
Määrus kehtestatakse «Kalapüügiseaduse» § 11 lõigete 12, 15 ja 16 ning "Keskkonnatasude seaduse" § 11 lõike 2 punkti 3 alusel.
[RTL 2006, 19, 330 – jõust. 26.02.2006]
Määrusega kehtestatakse kalastuskaardi vorm ja andmise kord, harrastuspüügi andmete esitamise kord, vorm ning püügiandmete esitamise tähtaeg, harrastuspüügiõiguse eest tasumist tõendavale dokumendile kantavatele andmetele esitatavad nõuded ning harrastusliku kalapüügiõiguse tasu.
§ 2. Kalastuskaart
Kalastuskaart annab «Kalapüügiseaduse» § 11 lõigetes 11, 111 ja 112 sätestatud juhtudel õiguse harrastuslikuks kalapüügiks.
§ 3. Harrastuspüügiõiguse kehtivusaeg
Harrastuspüügiõigus antakse kalastuskaardi alusel kuni üheks kalendriaastaks ja harrastuspüügiõiguse eest tasumist tõendava muu dokumendi alusel kuni üheks aastaks.
KALASTUSKAARDI ANDMISE KORD JA KALASTUSKAARDI VORM
§ 4. Kalastuskaardi taotlemisel esitatavad andmed
(1) Kalastuskaardi taotlemisel esitatakse kalastuskaardi andjale järgmised andmed:
2) kontaktaadress ja -telefon;
3) vahend, millega soovitakse püüda, püügiaeg ning veekogu, kus soovitakse kala püüda. Kui püügivõimalus on piiratud isendite arvuga, tuleb märkida ka püüda soovitud isendite arv.
(2) Taotlemisel, välja arvatud taotluse elektrooniliselt esitamisel, tuleb esitada taotleja isikuttõendav dokument või selle koopia.
(3) Taotleja kinnitab taotluse oma allkirjaga. Elektrooniliselt edastatud taotlusel1 peab olema "Digitaalallkirja seadusega" sätestatud nõuetele vastav digitaalallkiri.
[RTL 2006, 87, 1598 – jõust. 17.12.2006]
§ 5. Kalastuskaardi andmine
(1) Kalastuskaardi andja registreerib saabunud taotluse kohe pärast selle kättesaamist. Kalastuskaardi andja otsustab kalastuskaardi andmise või andmisest keeldumise ning teavitab tehtud otsusest taotlejat hiljemalt viie tööpäeva jooksul taotluse saamisest.
(2) Kalastuskaardi andmisest keeldutakse, kui taotlust ei ole võimalik rahuldada püügivõimaluste puudumise tõttu, taotletud on rohkem kui «Kalapüügiseaduse» § 11 lõigete 111 ja 112 alusel võimalik või esineb «Kalapüügiseaduse» § 11 lõikes 13 sätestatud alus kalastuskaardi andmisest keeldumiseks. Taotleja soovil vormistab loa andja kalastuskaardi andmisest keeldumise otsuse kirjalikult.
(3) Kalastuskaardi andja kontrollib harrastuspüügiõiguse tasu laekumist selleks otstarbeks määratud pangakontole või taotleja poolt esitatud maksekorralduse alusel. Panga nimi ning pangakonto number, kuhu harrastusliku kalapüügiõiguse tasu tuleb kanda, tehakse teatavaks §-s 11 sätestatud viisil.
(4) Kui taotlus vastab nõuetele, ei esine aluseid kalastuskaardi andmisest keeldumiseks ning harrastuspüügiõiguse tasu on makstud, koostab kalastuskaardi andja kalastuskaardi. Kalastuskaardi kättesaamist kinnitab kaardi saaja allkirjaga.
(5) Kalastuskaardi andja peab väljastatud kalastuskaartide üle arvestust internetipõhises andmebaasis. Andmebaasi kasutamiseks väljastab Keskkonnaministeerium kalastuskaardi andjale kasutajatunnuse ja parooli.
§ 6. Kalastuskaardi vorm
(1) Kalastuskaardi vorm on toodud käesoleva määruse lisas 1.
(2) Kalastuskaart trükitakse A5-formaadis blanketile, mis on varustatud turvamustriga ning nummerdatud.
§ 7. Kalastuskaardile kantavad andmed ja kalastuskaardi kinnitamine
(1) Kalastuskaardile kantakse järgmised andmed:
1) kalastuskaardi omaniku ees- ja perekonnanimi;
2) kalastuskaardi omaniku isikukood või selle puudumisel sünniaeg;
3) sõltuvalt lubatud püügitingimustest kasutada lubatud püügivahendite arv või liik, vajadusel püüda lubatud kalaliik või isendite arv;
4) püügivahendi märgistus;
5) veekogu või veekogu osa, kus on lubatud püüda;
6) kalastuskaardi kehtivusaja algus ja lõpp;
7) viide «Kalapüügiseaduse» sättele, mis on püügi piiramise aluseks, ning keskkonnaministri määruse number ja kuupäev, millega püüki piiratakse;
8) kalastuskaardi andnud asutus ja struktuuriüksus;
9) kalastuskaardile alla kirjutanud isiku ees- ja perekonnanimi;
10) andmise kuupäev.
(2) Kalastuskaardi väljaandja annab kalastuskaardile numbri vastavalt kalastuskaartide andmise järjekorrale.
(3) Kalastuskaart kinnitatakse kalastuskaardi väljaandja allkirja ja asutuse või struktuuriüksuse pitseriga.
HARRASTUSPÜÜGI ANDMETE ESITAMISE KORD, ANDMETE ESITAMISE TÄHTAEG JA VORM
§ 8. Harrastuspüügi andmete esitamise vorm ja tähtaeg
(1) Andmed kalastuskaardi alusel püütud kala kohta siseveekogudel, välja arvatud Peipsi, Lämmi- ja Pihkva järvel, esitatakse lisas 2 toodud vormi kohaselt. (õ) 30.07.2008 17:20
(2) Andmed kalastuskaardi alusel püütud kala kohta merel, Peipsi, Lämmi- ja Pihkva järvel esitatakse lisas 3 toodud vormi kohaselt. (õ) 30.07.2008 17:20
(3) Kalastuskaardi alusel toimunud harrastuspüügi andmed esitatakse:
1) siseveekogudel, välja arvatud Peipsi, Lämmi- ja Pihkva järvel, lõhe- ja forellijõgedel ning harpuunpüssi ja harpuuniga püügil püütud kala kohta, aruandekuule järgneva kuu 5. päevaks;
2) merel, Peipsi, Lämmi- ja Pihkva järvel, lõhe- ja forellijõgedel ning harpuunpüssi ja harpuuniga püügil püütud kala kohta 5 päeva jooksul pärast kalastuskaardi kehtivuse lõppu.
[RTL 2006, 87, 1598 – jõust 17.12.2006]
§ 9. Harrastuspüügi andmete esitamise kord
(1) Kalastuskaardi omanik esitab andmed kalastuskaardi alusel püütud kala kohta kalastuskaardi andjale.
(2) Paragrahvi 8 lõike 3 punktis 1 nimetatud andmed esitatakse kalastuskaardi kehtivusaja jooksul, sõltumata sellest, kas püügil käidi või püügil käies saaki saadi. Kui püügil ei käidud, tehakse harrastuspüügi andmete esitamise vormile sellekohane märge. Kui püügil käies saaki ei saadud, märgitakse aruandelehele, et saaki ei saadud.
(3) Lisas 3 toodud vormi lahtrisse «püügipiirkond» märgitakse:
1) merel – Vabariigi Valitsuse 31. märtsi 2003. a määruse nr 104 «Kalapüügiga seonduvate andmete esitamise kord» (RT I 2003, 34, 219; 2004, 29, 202) lisas 3 toodud kaardil näidatud suur püügiruut, kus püügiruudud number 28-2 ja 29-2 tähistavad vastavalt Saaremaa ja Hiiumaa läänerannikut, püügiruut number 28-5 tähistab Liivi lahte, püügiruut number 29-4 tähistab Väinamerd ning 32-1 ja 32-2 tähistavad Soome lahte;
2) Peipsi, Lämmi- ja Pihkva järvel – järve nimi.
(4) Harrastuspüügi andmete esitamise vorm antakse kalastuskaardi andjale üle või saadetakse tähtkirjaga.
(5) Kalastuskaardi andja sisestab talle eelmise kuu jooksul esitatud harrastuspüügi andmed kalastuskaardi alusel püütud kala kohta internetipõhisesse andmebaasi Peipsi, Lämmi- ja Pihkva järvel toimunud püügi kohta järgmise kuu 15. kuupäevaks ja teistel siseveekogudel ning merel toimunud püügi kohta järgmise kuu 20. kuupäevaks.
HARRASTUSPÜÜGIÕIGUSE EEST TASUMIST TÕENDAVALE DOKUMENDILE KANTAVATELE ANDMETELE ESITATAVAD NÕUDED
§ 10. Harrastuspüügiõiguse eest tasumist tõendavale dokumendile kantavad andmed
(1) «Kalapüügiseaduse» § 11 lõike 5 punktis 1 nimetatud harrastuspüügiõiguse eest tasumist tõendavale dokumendile tuleb kanda vähemalt järgmised andmed:
1) isiku ees- ja perekonnanimi ning isikukood või selle puudumisel sünniaeg, kelle eest harrastuspüügiõigus tasutakse;
2) märge, et tasutakse harrastusliku kalapüügiõiguse tasu;
3) harrastuspüügiõiguse kehtivuse alguse kuupäev, kui soovitakse harrastuspüügiõiguse tekkimist hilisemast kui harrastusliku kalapüügiõiguse tasu maksmise kuupäevast.
(2) Ühe dokumendiga saab tasuda harrastusliku kalapüügiõiguse tasu ainult ühe isiku eest.
§ 11. Makseandmete teatavakstegemine
Panga nimi ning pangakonto number, kuhu harrastusliku kalapüügiõiguse tasu tuleb kanda, tehakse teatavaks Keskkonnaministeeriumi veebilehel ning väljaandes Ametlikud Teadaanded.
HARRASTUSLIKU KALAPÜÜGIÕIGUSE TASU
§ 12. Harrastusliku kalapüügiõiguse tasu
(1) Harrastusliku kalapüügiõiguse tasu suurus sõltub ühele tasumist tõendavale dokumendile märgitud harrastuspüügiõiguse kehtivusajast.
(2) Harrastusliku kalapüügiõiguse tasu, välja arvatud «Kalapüügiseaduse» § 11 lõigetes 11, 111 ja 112 sätestatud juhtudel, on järgmine:
1) 1 nädala eest – 25 krooni;
2) 6 kuu eest – 120 krooni;
3) 12 kuu eest – 180 krooni.
§ 121. Harrastusliku kalapüügiõiguse tasu
(1) Harrastusliku kalapüügiõiguse tasu suurus sõltub tasumist tõendavale dokumendile märgitud harrastuspüügiõiguse kehtivusajast.
Keskkonnaministri 9. jaanuari 2004. a määrus nr 1 «Kalastuskaardi vorm ja harrastuspüügiõiguse eest tasumist tõendavale dokumendile kantavatele andmetele esitatavad nõuded ning harrastusliku kalapüügiõiguse tasu» (RTL 2004, 7, 90; 158, 2372) tunnistatakse kehtetuks.
1 Lõikes 1 nimetatud taotluse võib esitada elektrooniliselt Keskkonnaministeeriumi veebilehel aadressil http://kala.envir.ee/?call=show_template&page=fishery_dicks.tpl&m_id=0.
Keskkonnaministri 22. veebruari 2005. a määruse nr 11 «Kalastuskaardi vorm ja andmise kord, harrastuspüügi andmete esitamise kord ja vorm ning püügiandmete esitamise tähtaeg, harrastuspüügiõiguse eest tasumist tõendavale dokumendile kantavatele andmetele esitatavad nõuded ning harrastusliku kalapüügiõiguse tasu»
KALASTUSKAART nr
Kalastuskaardi omanik:
Kasutada lubatud püügivahend (liik ja arv):
Püügivahendi märgistus:
Kalastuskaardi kehtivusaeg:
Püügipiirkond:
Kalastuskaardi andmise alus:
Kalastuskaardi andja:
Välja andnud isiku ees- ja perekonnanimi:
Andmise kuupäev: Allkiri:
HARRASTUSPÜÜGI ANDMETE ESITAMISE VORM
siseveekogudel, välja arvatud Peipsi, Lämmi- ja Pihkva järvel
200.... aasta ............................... kuu
Kalastuskaardi omaniku nimi:
Kalastuskaardi number:
Püügivahend: Püügi koht:
Kalakogused liikide kaupa (kg)
Kalastuskaardi omaniku allkiri:____________________ Esitamise kuupäev:____________
merel, Peipsi, Lämmi- ja Pihkva järvel
200.... aasta
Püügipiirkond
Kalapüük KOKKU (kg)
Kalastuskaardi omaniku allkiri:___________________ Esitamise kuupäev:__________
Parandatud trükiviga paragrahvi 8 lõigetes 1 ja 2 asendades sõna "Pepsi" sõnaga Peipsi".